અમદાવાદ: નરોડા વિસ્તારમાં એક મહિલાની નજર ચૂકવી ગઠિયાઓએ સોનાના ઘરેણાંં તફડાવી લેતાં પોલીસે અા અંગે ગુનો દાખલ કરી અાગળની કાર્યવાહી હાથ ધરી છે. અા અંગેની વિગત એવી છે કે નવા નરોડા વિસ્તારમાં સેન્ટ મેરી સ્કૂલ પાસે અાવેલ મૂનલાઈટ પાર્કમાં રહેતી અરવિંદાબહેન જયંતીલાલ મોદી નામની મહિલા સાંજના સાત વાગ્યાના સુમારે અા વિસ્તારમાં કેનાલ રોડ પરથી વ્યાસવાડી જવાના રસ્તા પર પસાર થઈ રહી હતી ત્યારે એક નાના બાળક સાથે એક અજાણી સ્ત્રી અને પુરુષ તેને મળ્યાં હતાં અને પૈસાનું બંડલ બતાવી લાલચ અાપી હતી. અાથી ગઠિયાની વાત ચતુરાઈમાં અાવી ગયેલા અરવિંદાબહેન પોતાની બંગડી, ચેન અને વિટી એક રૂમાલમાં બાંધી અા ગઠિયાના હાથમાં અાપી દીધી હતી. ત્યારબાદ અા અજાણી મહિલા અને પુરુષ સિફતપૂર્વક ઘરેણાં તફડાવી પળવારમાં પલાયન થઈ ગયા હતા.